title: Provedbena uredba Komisije (EU) 2021/1379 оd 19. kolovoza 2021. o neproduljenju odobrenja aktivne tvari famoksadon u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Provedbene uredbe Komisije (EU) br. 540/2011 (Tekst značajan za EGP)

text:
                  20.8.2021

                  HR

                  Službeni list Europske unije

                  L 297/32

         PROVEDBENA UREDBA KOMISIJE (EU) 2021/1379
         оd 19. kolovoza 2021.
         o neproduljenju odobrenja aktivne tvari famoksadon u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Provedbene uredbe Komisije (EU) br. 540/2011
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 20. stavak 1. i članak 78. stavak 2.,
         budući da:

                     (1)

                     Direktivom Komisije 2002/64/EZ (2) famoksadon je uvršten u Prilog I. Direktivi Vijeća 91/414/EEZ (3) kao aktivna tvar.

                     (2)

                     Aktivne tvari uvrštene u Prilog I. Direktivi 91/414/EEZ smatraju se odobrenima u skladu s Uredbom (EZ) br. 1107/2009 te su uvrštene u dio A Priloga Provedbenoj uredbi Komisije (EU) br. 540/2011 (4).

                     (3)

                     Odobrenje aktivne tvari famoksadon, kako je navedena u dijelu A Priloga Provedbenoj uredbi Komisije (EU) br. 540/2011, istječe 30. lipnja 2022.

                     (4)

                     Zahtjev za produljenje odobrenja aktivne tvari famoksadon podnesen je u skladu s člankom 4. Provedbene uredbe Komisije (EU) br. 1141/2010 (5) u roku predviđenom tim člankom.

                     (5)

                     Podnositelj zahtjeva dostavio je dodatnu dokumentaciju u skladu sa zahtjevima iz članka 9. Provedbene uredbe (EU) br. 1141/2010. Država članica izvjestiteljica utvrdila je da je zahtjev potpun.

                     (6)

                     Država članica izvjestiteljica nakon savjetovanja s državom članicom suizvjestiteljicom pripremila je izvješće o ocjeni produljenja i dostavila ga 15. srpnja 2014. Europskoj agenciji za sigurnost hrane („Agencija”) i Komisiji.

                     (7)

                     Agencija je izvješće o ocjeni produljenja dostavila podnositelju zahtjeva i državama članicama na podnošenje primjedbi te je primljene primjedbe proslijedila Komisiji. Agencija je uz to sažetak dodatne dokumentacije učinila dostupnim javnosti.

                     (8)

                     Agencija je 3. srpnja 2015. Komisiji dostavila zaključak (6) o tome može li se očekivati da famoksadon ispunjava mjerila za odobravanje iz članka 4. Uredbe (EZ) br. 1107/2009. Agencija je zaključila da postoji velika mogućnost da se u svim procijenjenim reprezentativnim uporabama premaši dopuštena razina izloženosti primjenitelja za radnike tijekom ručne berbe usjeva, čak i uz upotrebu osobne zaštitne opreme. Agencija je nadalje zaključila da postoji visok dugoročni rizik od uporabe famoksadona za sisavce i visok rizik za vodene organizme. Osim toga, Agencija je navela da dostupne informacije nisu dostatne za donošenje zaključka o procjenama dugoročnog rizika za ptice.

                     (9)

                     Komisija je pozvala podnositelja zahtjeva da podnese primjedbe o zaključku Agencije i, u skladu s člankom 17. stavkom 1. Provedbene uredbe (EU) br. 1141/2010, o nacrtu izvješća o ponovnoj ocjeni. Podnositelj zahtjeva podnio je primjedbe, koje su pažljivo pregledane.

                     (10)

                     Međutim, unatoč argumentima koje je iznio podnositelj zahtjeva, bojazni u pogledu tvari nisu se mogle ukloniti.

                     (11)

                     Zato za jednu ili više reprezentativnih uporaba najmanje jednog sredstva za zaštitu bilja nije utvrđeno da su mjerila za odobravanje predviđena člankom 4. Uredbe (EZ) br. 1107/2009 ispunjena. Stoga je u skladu s člankom 20. stavkom 1. točkom (b) te uredbe primjereno ne produljiti odobrenje za aktivnu tvar famoksadon.

                     (12)

                     Provedbenu uredbu (EU) br. 540/2011 trebalo bi stoga na odgovarajući način izmijeniti.

                     (13)

                     Državama članicama trebalo bi dati dovoljno vremena da oduzmu odobrenja za sredstva za zaštitu bilja koja sadržavaju famoksadon.

                     (14)

                     U slučaju sredstava za zaštitu bilja koja sadržavaju famoksadon, ako države članice odobre razdoblje odgode u skladu s člankom 46. Uredbe (EZ) br. 1107/2009, to bi razdoblje trebalo biti što kraće i ne bi smjelo biti dulje od 12 mjeseci nakon datuma stupanja na snagu ove Uredbe.

                     (15)

                     Provedbenom uredbom (EU) 2021/745 (7) rok važenja odobrenja za famoksadon produljen je do 30. lipnja 2022. kako bi se postupak produljenja mogao završiti prije isteka roka važnjenja odobrenja te aktivne tvari. Međutim, budući da je odluka o produljenju odobrenja donesena prije novog datuma isteka odobrenja, ova bi se Uredba trebala početi primjenjivati prije tog datuma.

                     (16)

                     Ovom se Uredbom ne dovodi u pitanje ponovno podnošenje zahtjeva za odobrenje famoksadona u skladu s člankom 7. Uredbe (EZ) br. 1107/2009.

                     (17)

                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Neproduljenje odobrenja aktivne tvari
            Odobrenje aktivne tvari famoksadon ne produljuje se.

            Članak 2.
            Izmjena Provedbene uredbe (EU) br. 540/2011
            U dijelu A Priloga Provedbenoj uredbi (EU) br. 540/2011 briše se redak 35. o famoksadonu.

            Članak 3.
            Prijelazne mjere
            Države članice oduzimaju odobrenja za sredstva za zaštitu bilja koja sadržavaju famoksadon kao aktivnu tvar najkasnije do 16. ožujka 2022.

            Članak 4.
            Razdoblje odgode
            Sva razdoblja odgode koja države članice odobre u skladu s člankom 46. Uredbe (EZ) br. 1107/2009 moraju isteći najkasnije do 16. rujna 2022.

            Članak 5.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 19. kolovoza 2021.

                  Za Komisiju

                  Predsjednica

               Ursula VON DER LEYEN

            (1)  SL L 309, 24.11.2009., str. 1.

            (2)  Direktiva Komisije 2002/64/EZ od 15. srpnja 2002. o izmjenama i dopunama Direktive Vijeća 91/414/EEZ radi uvrštenja cinidon-etila, cihalofop butila, famoksadona, florasulama, metalaksila-M i pikolinafena među djelatne tvari (SL L 189, 18.7.2002., str. 31.).

            (3)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.)

            (4)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

            (5)  Uredba Komisije (EU) br. 1141/2010 od 7. prosinca 2010. o utvrđivanju postupka za produljenje uvrštenja druge grupe aktivnih tvari u Prilog I. Direktivi Vijeća 91/414/EEZ i utvrđivanju popisa tih tvari (SL L 322, 8.12.2010., str. 10.).

            (6)  Conclusion on the peer review of the pesticide risk assessment of the active substance famoxadone (Zaključak o stručnom pregledu procjene rizika od uporabe aktivne tvari famoksadon kao pesticida). EFSA Journal 2015;13(7):4194, 116 str. doi:10.2903/j.efsa.2015.4194.

            (7)  Provedbena uredba Komisije (EU) 2021/745 оd 6. svibnja 2021. o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari aluminijev amonijev sulfat, aluminijev silikat, beflubutamid, bentiavalikarb, bifenazat, boskalid, kalcijev karbonat, kaptan, ugljikov dioksid, cimoksanil, dimetomorf, etefon, ekstrakt čajevca, famoksadon, ostaci destilacije masti, masne kiseline C7 do C20, flumioksazin, fluoksastrobin, flurokloridon, folpet, formetanat, giberelinska kiselina, giberelini, heptamaloksiloglukan, hidrolizirani proteini, željezov sulfat, metazaklor, metribuzin, milbemektin, Paecilomyces lilacinus soj 251, fenmedifam, fosmet, pirimifos-metil, biljna ulja/ulje uljane repice, kalijev hidrogen karbonat, propamokarb, protiokonazol, kvarcni pijesak, riblje ulje, repelenti životinjskog ili biljnog podrijetla koji odbijaju mirisom/ovčja mast, S-metolaklor, ravnolančani feromoni za leptire (red Lepidoptera), tebukonazol i urea (SL L 160, 7.5.2021., str. 89.).


title: Provedbena uredba Komisije (EU) 2021/2035 оd 16. studenoga 2021. o upisu naziva u registar zaštićenih oznaka izvornosti i zaštićenih oznaka zemljopisnog podrijetla („Alho da Graciosa” (ZOZP))

text:
                  23.11.2021

                  HR

                  Službeni list Europske unije

                  L 416/1

         PROVEDBENA UREDBA KOMISIJE (EU) 2021/2035
         оd 16. studenoga 2021.
         o upisu naziva u registar zaštićenih oznaka izvornosti i zaštićenih oznaka zemljopisnog podrijetla („Alho da Graciosa” (ZOZP))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 50. stavkom 2. točkom (a) Uredbe (EU) br. 1151/2012, zahtjev Portugala za upis naziva „Alho da Graciosa” u registar objavljen je u Službenom listu Europske unije (2).

                     (2)

                     Budući da Komisiji nije dostavljen nijedan prigovor u smislu članka 51. Uredbe (EU) br. 1151/2012, naziv „Alho da Graciosa” potrebno je upisati u registar,

               DONIJELA JE OVU UREDBU:

            Članak 1.
            Naziv „Alho da Graciosa” (ZOZP) upisuje se u registar.
            Naziv iz prvog stavka odnosi se na proizvod iz razreda 1.6. Voće, povrće i žitarice, u prirodnom stanju ili prerađeni iz Priloga XI. Provedbenoj uredbi Komisije (EU) br. 668/2014 (3).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 16. studenoga 2021.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 343, 14.12.2012., str. 1.

            (2)  SL C 311, 3.8.2021., str. 24.

            (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Komisije (EU) 2020/1259 оd 8. rujna 2020. o određivanju uvoznih carina koje se primjenjuju na određene vrste ljuštene riže od 9. rujna 2020.

text:
                  9.9.2020

                  HR

                  Službeni list Europske unije

                  L 295/4

         PROVEDBENA UREDBA KOMISIJE (EU) 2020/1259
         оd 8. rujna 2020.
         o određivanju uvoznih carina koje se primjenjuju na određene vrste ljuštene riže od 9. rujna 2020.
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 183. prvi stavak točku (a),
         budući da:

                     (1)

                     Sporazumom u obliku razmjene pisama između Europske zajednice i Sjedinjenih Američkih Država u vezi s metodom izračunavanja carina primjenjivih na ljuštenu rižu, koji je odobren Odlukom Vijeća 2005/476/EZ (2), utvrđena je metoda izračuna carine primjenjive na uvoz ljuštene riže.

                     (2)

                     Na temelju informacija dobivenih od nadležnih tijela Komisija utvrđuje da su uvozne dozvole za ljuštenu rižu razvrstanu u oznaku KN 1006 20, osim uvoznih dozvola za rižu basmati, izdane za 650 037 tona za razdoblje od 1. rujna 2019. do 31. kolovoza 2020. Uvoznu carinu za ljuštenu rižu razvrstanu u oznaku KN 1006 20, osim riže basmati, određenu Provedbenom uredbom Komisije (EU) 2020/383 (3) trebalo bi stoga izmijeniti.

                     (3)

                     Provedbenu uredbu (EU) 2020/383 trebalo bi stoga staviti izvan snage.

                     (4)

                     Primjenjiva carina mora se odrediti u roku od deset dana od završetka prethodno spomenutog razdoblja. Ova Uredba stoga treba odmah stupiti na snagu,

               DONIJELA JE OVU UREDBU:

            Članak 1.
            Uvozna carina za ljuštenu rižu razvrstanu u oznaku KN 1006 20, osim riže basmati iznosi 65 EUR po toni.

            Članak 2.
            Provedbena uredba (EU) 2020/383 stavlja se izvan snage.

            Članak 3.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 8. rujna 2020.

                  Za Komisiju,

                  u ime predsjednice,

               Wolfgang BURTSCHER

                  Glavni direktor

                  Glavna uprava za poljoprivredu i ruralni razvoj

            (1)  SL L 347, 20.12.2013., str. 671.

            (2)  Odluka Vijeća 2005/476/EZ od 21. lipnja 2005. o sklapanju Sporazuma u obliku razmjene pisama između Europske zajednice i Sjedinjenih Američkih Država u vezi s metodom izračunavanja carina primjenjivih na ljuštenu rižu te o izmjeni odluka 2004/617/EZ, 2004/618/EZ i 2004/619/EZ (SL L 170, 1.7.2005., str. 67.).

            (3)  Provedbena uredba Komisije (EU) 2020/383 оd 6. ožujka 2020. o određivanju uvoznih carina koje se primjenjuju na određene vrste ljuštene riže od 9. ožujka 2020. (SL L 72, 9.3.2020., str. 3.).


title: Provedbena uredba Komisije (EU) 2020/1276 оd 11. rujna 2020. o neproduljenju odobrenja aktivne tvari bromoksinil u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011 (Tekst značajan za EGP)

text:
                  14.9.2020

                  HR

                  Službeni list Europske unije

                  L 300/32

         PROVEDBENA UREDBA KOMISIJE (EU) 2020/1276
         оd 11. rujna 2020.
         o neproduljenju odobrenja aktivne tvari bromoksinil u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 20. stavak 1. i članak 78. stavak 2.,
         budući da:

                     (1)

                     Direktivom Komisije 2004/58/EZ (2) bromoksinil uvršten je u Prilog I. Direktivi Vijeća 91/414/EEZ (3) kao aktivna tvar.

                     (2)

                     Aktivne tvari uvrštene u Prilog I. Direktivi 91/414/EEZ smatraju se odobrenima u skladu s Uredbom (EZ) br. 1107/2009 te su uvrštene u dio A Priloga Provedbenoj uredbi Komisije (EU) br. 540/2011 (4).

                     (3)

                     Odobrenje aktivne tvari bromoksinil, kako je navedeno u dijelu A Priloga Provedbenoj uredbi (EU) br. 540/2011, istječe 31. srpnja 2021.

                     (4)

                     Zahtjev za produljenje odobrenja aktivne tvari bromoksinil podnesen je u skladu s člankom 1. Provedbene uredbe Komisije (EU) br. 844/2012 (5) u roku predviđenom tim člankom.

                     (5)

                     Podnositelj zahtjeva dostavio je dodatnu dokumentaciju u skladu s člankom 6. Provedbene uredbe (EU) br. 844/2012. Država članica izvjestiteljica utvrdila je da je zahtjev potpun.

                     (6)

                     Država članica izvjestiteljica nakon savjetovanja s državom članicom suizvjestiteljicom pripremila je izvješće o ocjeni produljenja i dostavila ga 21. ožujka 2016. Europskoj agenciji za sigurnost hrane („Agencija”) i Komisiji.

                     (7)

                     Agencija je sažetak dodatne dokumentacije učinila dostupnim javnosti. Isto tako, Agencija je izvješće o ocjeni produljenja dostavila podnositelju zahtjeva i državama članicama na podnošenje primjedbi te je o tome pokrenula javno savjetovanje. Agencija je primljene primjedbe proslijedila Komisiji.

                     (8)

                     Agencija je 10. travnja 2017. Komisiji dostavila zaključak (6) o tome može li se pretpostaviti da bromoksinil ispunjava mjerila za odobravanje iz članka 4. Uredbe (EZ) br. 1107/2009.

                     (9)

                     Zaključak Agencije upućuje na to da su tijekom stručnog pregleda stručnjaci iz država članica i Agencija predložili da se bromoksinil, koji trenutačno podliježe usklađenom razvrstavanju i označivanju u skladu s Uredbom (EZ) br. 1272/2008 Europskog parlamenta i Vijeća (7) kao reproduktivno toksična tvar kategorije 2., razvrsta kao reproduktivno toksična tvar kategorije 1.B u skladu s kriterijima iz te uredbe. Komisija je stoga od Agencije zatražila da razmotri može li se dokazati zanemariva izloženost u skladu s točkom 3.6.4. Priloga II. Uredbi (EZ) br. 1107/2009. Agencija je 8. studenoga 2018. Komisiji dostavila zaključak (8) da se za razmatrane reprezentativne uporabe neprehrambena izloženost bromoksinilu ne može smatrati zanemarivom. U tom je zaključku Agencija utvrdila rizik za djecu koja žive na predmetnom području za reprezentativne uporabe bromoksinila čak i ako se uzmu u obzir dostupne mjere za smanjenje rizika.

                     (10)

                     Agencija je u zaključku iz 2017. utvrdila i visok rizik od prehrambene izloženosti bromoksinilu za divlje sisavce. Nadalje, Agencija je zaključila da nije bilo moguće dovršiti procjenu rizika za potrošače za proizvode životinjskog podrijetla ni procjenu rizika za vodene organizme.

                     (11)

                     Agencija je u svojem znanstvenom izvješću (9) zaključila da, iako za određene uporabe bromoksinila i u nekim državama članicama nije raspoloživ dostatan broj kemijskih alternativa, dostupne su brojne preventivne i kurativne nekemijske metode te da se čini da je često moguća kombinacija kemijskih i nekemijskih metoda. S obzirom na prethodno navedene bojazni, a posebno s obzirom na rizik za djecu koja žive na predmetnom području i postojanje alternativnih rješenja kojima bi se omogućila primjena načela integrirane zaštite bilja, kako je utvrđeno člankom 55. Uredbe (EZ) br. 1107/2009, uvjeti za primjenu odstupanja iz članka 4. stavka 7. Uredbe (EZ) br. 1107/2009, koji su kumulativni, nisu ispunjeni.

                     (12)

                     Komisija je pozvala podnositelja zahtjeva da dostavi primjedbe na zaključke Agencije. Nadalje, u skladu s člankom 14. stavkom 1. trećim podstavkom Provedbene uredbe (EU) br. 844/2012 Komisija je pozvala podnositelja zahtjeva da dostavi primjedbe na izvješće o produljenju. Podnositelj zahtjeva dostavio je primjedbe, koje su detaljno pregledane.

                     (13)

                     Međutim, unatoč argumentima koje je iznio podnositelj zahtjeva, bojazni u pogledu aktivne tvari nisu se mogle ukloniti.

                     (14)

                     Stoga za jednu ili više reprezentativnih uporaba najmanje jednog sredstva za zaštitu bilja nije utvrđeno da su ispunjena mjerila za odobravanje iz članka 4. Uredbe (EZ) br. 1107/2009. Stoga je u skladu s člankom 20. stavkom 1. točkom (b) te uredbe primjereno ne produljiti odobrenje za aktivnu tvar bromoksinil.

                     (15)

                     Provedbenu uredbu (EU) br. 540/2011 trebalo bi stoga na odgovarajući način izmijeniti.

                     (16)

                     Državama članicama trebalo bi dati dovoljno vremena za oduzimanje odobrenja za sredstva za zaštitu bilja koja sadržavaju bromoksinil.

                     (17)

                     U slučaju sredstava za zaštitu bilja koja sadržavaju bromoksinil, ako države članice odobre razdoblje odgode u skladu s člankom 46. Uredbe (EZ) br. 1107/2009, to razdoblje ne bi smjelo biti dulje od 12 mjeseci nakon datuma stupanja na snagu ove Uredbe.

                     (18)

                     Provedbenom uredbom Komisije (EU) 2020/869 (10) rok važenja odobrenja za bromoksinil produljen je do 31. srpnja 2021. kako bi se postupak produljenja mogao završiti prije isteka odobrenja te tvari. Međutim, budući da se odluka o neproduljenju odobrenja donosi prije isteka tog produljenog roka važenja odobrenja, ova bi se Uredba trebala početi primjenjivati što prije.

                     (19)

                     Ovom se Uredbom ne sprečava ponovno podnošenje zahtjeva za odobrenje bromoksinila na temelju članka 7. Uredbe (EZ) br. 1107/2009.

                     (20)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Neproduljenje odobrenja aktivne tvari
            Odobrenje aktivne tvari bromoksinil ne produljuje se.

            Članak 2.
            Izmjena Provedbene uredbe (EU) br. 540/2011
            U dijelu A Priloga Provedbenoj uredbi (EU) br. 540/2011 redak 85. o bromoksinilu briše se.

            Članak 3.
            Prijelazne mjere
            Države članice oduzimaju odobrenja za sredstva za zaštitu bilja koja sadržavaju bromoksinil kao aktivnu tvar najkasnije do 14. ožujka 2021.

            Članak 4.
            Razdoblje odgode
            Sva razdoblja odgode koja države članice odobre u skladu s člankom 46. Uredbe (EZ) br. 1107/2009 moraju isteći najkasnije do 14. rujna 2021.

            Članak 5.
            Stupanje na snagu
            Ova Uredba stupa na snagu trećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 11. rujna 2020.

                  Za Komisiju

                  Predsjednica

               Ursula VON DER LEYEN

            (1)  SL L 309, 24.11.2009., str. 1.

            (2)  Direktiva Komisije 2004/58/EZ od 23. travnja 2004. o izmjeni Direktive Vijeća 91/414/EEZ radi uvrštavanja aktivnih tvari alfa-cipermetrin, benalaksil, bromoksinil, desmedifam, ioksinil i fenmedifam (SL L 120, 24.4.2004., str. 26.).

            (3)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).

            (4)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

            (5)  Provedbena uredba Komisije (EU) br. 844/2012 od 18. rujna 2012. o određivanju odredaba potrebnih za provedbu postupka obnavljanja odobrenja za aktivne tvari, kako je predviđeno Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (SL L 252, 19.9.2012., str. 26.).

            (6)  EFSA (Europska agencija za sigurnost hrane), 2017. Conclusion on the peer review of the pesticide risk assessment of the active substance thiacloprid (Zaključak o stručnom pregledu procjene rizika od uporabe aktivne tvari bromoksinil (ocijenjena varijanta bromoksinil oktanoat) kao pesticida). EFSA Journal 2017.;15(6):4790, 24 str. https://doi.org/10.2903/j.efsa.2017.4790.

            (7)  Uredba (EZ) br. 1272/2008 Europskog parlamenta i Vijeća od 16. prosinca 2008. o razvrstavanju, označivanju i pakiranju tvari i smjesa, o izmjeni i stavljanju izvan snage Direktive 67/548/EEZ i Direktive 1999/45/EZ i o izmjeni Uredbe (EZ) br. 1907/2006 (SL L 353, 31.12.2008., str. 1.).

            (8)  EFSA (Europska agencija za sigurnost hrane), 2018. Conclusion
            on
            the
            peer
            review
            of
            the
            pesticide
            risk
            assessment for
            the
            active
            substance
            bromoxynil
            in
            light
            of
            negligible
            exposure
            data
            submitted (Zaključak o stručnom pregledu procjene rizika od uporabe aktivne tvari bromoksinil s obzirom na dostavljene podatke o zanemarivoj izloženosti). EFSA Journal 2018.;16 (12):5490, 15 str. https://doi.org/10.2903/j.efsa.2018.5490.

            (9)  EFSA (Europska agencija za sigurnost hrane), 2018. Scientiﬁc report on evaluation of data concerning the necessity of bromoxynil as herbicide to control a serious danger to plant health which cannot be contained by other available means, including non-chemical methods (Znanstveno izvješće o procjeni podataka u pogledu nužnosti bromoksinila kao herbicida za suzbijanje ozbiljne opasnosti za zdravlje bilja koja se ne može obuzdati drugim raspoloživim sredstvima ni nekemijskim metodama). EFSA Journal 2018.;16(8):5391, 80 str. https://doi.org/10.2903/j.efsa.2018.5391.

            (10)  Provedbena uredba Komisije (EU) 2020/869 оd 24. lipnja 2020. o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari beflubutamid, benalaksil, bentiavalikarb, bifenazat, boskalid, bromoksinil, kaptan, ciazofamid, dimetomorf, etefon, etoksazol, famoksadon, fenamifos, flumioksazin, fluoksastrobin, folpet, formetanat, metribuzin, milbemektin, Paecilomyces lilacinus soj 251, fenmedifam, fosmet, pirimifos-metil, propamokarb, protiokonazol i s-metolaklor (SL L 201, 25.6.2020., str. 7).


title: Provedbena uredba Komisije (EU) 2020/1279 оd 9. rujna 2020. o razvrstavanju određene robe u kombiniranu nomenklaturu

text:
                  15.9.2020

                  HR

                  Službeni list Europske unije

                  L 301/1

         PROVEDBENA UREDBA KOMISIJE (EU) 2020/1279
         оd 9. rujna 2020.
         o razvrstavanju određene robe u kombiniranu nomenklaturu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
         budući da:

                     (1)

                     Radi osiguravanja jedinstvene primjene kombinirane nomenklature priložene Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.

                     (2)

                     Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.

                     (3)

                     U skladu s navedenim općim pravilima robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).

                     (4)

                     Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.

                     (5)

                     Mjere predviđene u ovoj Uredbi u skladu su s mišljenjem Odbora za carinski zakonik,

               DONIJELA JE OVU UREDBU:

            Članak 1.
            Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.

            Članak 2.
            U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 9. rujna 2020.

                  Za Komisiju,

                  u ime predsjednice,

               Gerassimos THOMAS

                  Glavni director

                  Glavna uprava za oporezivanje i carinskuuniju

            (1)  SL L 269, 10.10.2013., str. 1.

            (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).

            PRILOG

                        Opis robe

                        Razvrstavanje (oznaka KN)

                        Obrazloženje

                        (1)

                        (2)

                        (3)

                        Proizvod u obliku medalje izrađen od obične kovine, neplatiran plemenitom kovinom, u različitim oblicima (kružnim, pravokutnim, nepravilnim itd.) i veličinama (obično promjera od 35 mm do 70 mm). Proizvod može biti ukrašen različitim motivima (reljefnim otiscima) i zlatne je, srebrne ili brončane boje. Na vrhu može imati očicu za vješanje na vrpcu i nošenje oko vrata.
                        Proizvod se upotrebljava kao medalja, za nagrađivanje osobe nakon uspješnog natjecanja, s vrpcom ili bez nje.
                        Vidjeti slike  (*1).

                        7117 19 00

                        Razvrstavanje se utvrđuje u skladu s općim pravilima 1 i 6 za tumačenje kombinirane nomenklature, napomenom 11 uz poglavlje 71 i nazivima oznaka KN 7117, 7117 19  i 7117 19 00 .
                        Proizvod je osmišljen za nošenje na tijelu ili na odjeći. Smatra se malim predmetom za osobno ukrašavanje (vidjeti i Objašnjenja Harmoniziranog sustava za tarifni broj 7117, prvi stavak).
                        Razvrstavanje u tarifni broj 8306 kao „ukrasni predmeti od običnih kovina” isključeno je jer proizvod nije namijenjen za ukrašavanje u domovima, uredima itd. (vidjeti i Objašnjenja Harmoniziranog sustava za tarifni broj 8306, dio B, prvi stavak). Taj tarifni broj obuhvaća samo medalje koje nisu za osobno ukrašavanje (vidjeti i Objašnjenja Harmoniziranog sustava za tarifni broj 8306, dio B, treći stavak, podstavak 1).
                        Proizvod se stoga razvrstava u oznaku KN 7117 19 00  kao „ostale imitacije draguljarskih proizvoda od običnih kovina”.

               (*1)  Slike su isključivo informativne.


title: Provedbena uredba Komisije (EU) 2020/1280 оd 14. rujna 2020. o neproduljenju odobrenja aktivne tvari benalaksil u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011 (Tekst značajan za EGP)

text:
                  15.9.2020

                  HR

                  Službeni list Europske unije

                  L 301/4

         PROVEDBENA UREDBA KOMISIJE (EU) 2020/1280
         оd 14. rujna 2020.
         o neproduljenju odobrenja aktivne tvari benalaksil u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 20. stavak 1. i članak 78. stavak 2.,
         budući da:

                     (1)

                     Direktivom Komisije 2004/58/EZ (2) benalaksil je uvršten u Prilog I. Direktivi Vijeća 91/414/EEZ (3) kao aktivna tvar.

                     (2)

                     Aktivne tvari uvrštene u Prilog I. Direktivi 91/414/EEZ smatraju se odobrenima u skladu s Uredbom (EZ) br. 1107/2009 te su uvrštene u dio A Priloga Provedbenoj uredbi Komisije (EU) br. 540/2011 (4).

                     (3)

                     Odobrenje aktivne tvari benalaksil, kako je navedeno u dijelu A Priloga Provedbenoj uredbi (EU) br. 540/2011, istječe 31. srpnja 2021.

                     (4)

                     Zahtjev za produljenje odobrenja aktivne tvari benalaksil podnesen je u skladu s člankom 1. Provedbene uredbe Komisije (EU) br. 844/2012 (5) u roku predviđenom tim člankom.

                     (5)

                     Podnositelj zahtjeva dostavio je dodatnu dokumentaciju u skladu s člankom 6. Provedbene uredbe (EU) br. 844/2012. Država članica izvjestiteljica utvrdila je da je zahtjev potpun.

                     (6)

                     Država članica izvjestiteljica pripremila je izvješće o ocjeni produljenja uz savjetovanje s državom članicom suizvjestiteljicom te ga 12. listopada 2016. dostavila Europskoj agenciji za sigurnost hrane („Agencija”) i Komisiji.

                     (7)

                     Agencija je sažetak dodatne dokumentacije učinila dostupnim javnosti. Isto tako, Agencija je izvješće o ocjeni produljenja dostavila podnositeljima zahtjeva i državama članicama na podnošenje primjedbi te je o tome pokrenula javno savjetovanje. Agencija je primljene primjedbe proslijedila Komisiji.

                     (8)

                     Agencija je 19. prosinca 2019. Komisiji dostavila zaključak (6) o tome može li se očekivati da benalaksil ispunjava mjerila za odobravanje iz članka 4. Uredbe (EZ) br. 1107/2009.

                     (9)

                     Agencija je u svojem zaključku utvrdila niz razloga za zabrinutost. Konkretno, nije bilo moguće isključiti moguće onečišćenje podzemnih voda relevantnim metabolitima. Nadalje, dugoročni rizik od sekundarnog trovanja benalaksilom za ptice i ptice koje se hrane gujavicama utvrđen je kao ključni razlog zabrinutosti, a utvrđena je i zabrinutost u pogledu dugoročnog rizika za člankonošce koji ne pripadaju ciljanoj skupini za sve reprezentativne uporabe. Naposljetku, nakon zahtjeva Agencije za dodatne informacije za potrebe procjene benalaksila kao potencijalnog endokrinog disruptora, podnositelj zahtjeva potvrdio je da se neće provoditi ni dostavljati dodatne studije. Stoga se ne može zaključiti da ta tvar nema svojstva endokrine disrupcije.

                     (10)

                     Komisija je pozvala podnositelja zahtjeva da dostavi primjedbe na zaključak Agencije. Nadalje, u skladu s člankom 14. stavkom 1. trećim podstavkom Provedbene uredbe (EU) br. 844/2012 Komisija je pozvala podnositelja zahtjeva da dostavi primjedbe na izvješće o produljenju. Podnositelj zahtjeva dostavio je primjedbe, koje su detaljno pregledane.

                     (11)

                     Međutim, unatoč argumentima koje je iznio podnositelj zahtjeva, bojazni u pogledu te aktivne tvari nisu se mogle ukloniti.

                     (12)

                     Stoga za jednu ili više reprezentativnih uporaba najmanje jednog sredstva za zaštitu bilja nije utvrđeno da su ispunjena mjerila za odobravanje iz članka 4. Uredbe (EZ) br. 1107/2009. Stoga je u skladu s člankom 20. stavkom 1. točkom (b) te uredbe primjereno ne produljiti odobrenje za aktivnu tvar benalaksil.

                     (13)

                     Provedbenu uredbu (EU) br. 540/2011 trebalo bi stoga na odgovarajući način izmijeniti.

                     (14)

                     Državama članicama trebalo bi omogućiti dovoljno vremena za oduzimanje odobrenja za sredstva za zaštitu bilja koja sadržavaju benalaksil.

                     (15)

                     U slučaju sredstava za zaštitu bilja koja sadržavaju benalaksil, ako države članice odobre razdoblje odgode u skladu s člankom 46. Uredbe (EZ) br. 1107/2009, to razdoblje ne bi smjelo biti dulje od 12 mjeseci nakon datuma stupanja na snagu ove Uredbe.

                     (16)

                     Provedbenom uredbom Komisije (EU) 2020/869 (7) rok važenja odobrenja za benalaksil produljen je do 31. srpnja 2021. kako bi se postupak produljenja mogao završiti prije isteka odobrenja te tvari. Međutim, budući da se odluka o neproduljenju odobrenja donosi prije isteka tog produljenog roka važenja odobrenja, ova bi se Uredba trebala početi primjenjivati što prije.

                     (17)

                     Ovom se Uredbom ne sprečava ponovno podnošenje zahtjeva za odobrenje benalaksila na temelju članka 7. Uredbe (EZ) br. 1107/2009.

                     (18)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Odobrenje aktivne tvari benalaksil ne produljuje se.
            Neproduljenje odobrenja aktivne tvari

            Članak 2.
            Izmjena Provedbene uredbe (EU) br. 540/2011
            U dijelu A Priloga Provedbenoj uredbi (EU) br. 540/2011 redak 84. o benalaksilu briše se.

            Članak 3.
            Prijelazne mjere
            Države članice oduzimaju odobrenja za sredstva za zaštitu bilja koja sadržavaju benalaksil kao aktivnu tvar najkasnije do 5. travnja 2021.

            Članak 4.
            Razdoblje odgode
            Sva razdoblja odgode koja države članice odobre u skladu s člankom 46. Uredbe (EZ) br. 1107/2009 moraju isteći najkasnije do 5. listopada 2021.

            Članak 5.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 14. rujna 2020.

                  Za Komisiju

                  Predsjednica

               Ursula VON DER LEYEN

            (1)  SL L 309, 24.11.2009., str. 1.

            (2)  Direktiva Komisije 2004/58/EZ od 23. travnja 2004. o izmjeni Direktive Vijeća 91/414/EEZ radi uvrštavanja aktivnih tvari alfa-cipermetrin, benalaksil, bromoksinil, desmedifam, ioksinil i fenmedifam (SL L 120, 24.4.2004., str. 26.).

            (3)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).

            (4)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

            (5)  Provedbena uredba Komisije (EU) br. 844/2012 od 18. rujna 2012. o određivanju odredaba potrebnih za provedbu postupka obnavljanja odobrenja za aktivne tvari, kako je predviđeno Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (SL L 252, 19.9.2012., str. 26.).

            (6)  EFSA (Europska agencija za sigurnost hrane) 2019. Conclusion on the peer review of the pesticide risk assessment of the active substance benalaxyl (Zaključak o stručnom pregledu procjene rizika od uporabe aktivne tvari benalaksil kao pesticida). EFSA Journal 2020.;18(1):5985, 41 str. doi:10.2903/j.efsa.2020.5985.

            (7)  Provedbena uredba Komisije (EU) 2020/869 оd 24. lipnja 2020. o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari beflubutamid, benalaksil, bentiavalikarb, bifenazat, boskalid, bromoksinil, kaptan, ciazofamid, dimetomorf, etefon, etoksazol, famoksadon, fenamifos, flumioksazin, fluoksastrobin, folpet, formetanat, metribuzin, milbemektin, Paecilomyces lilacinus soj 251, fenmedifam, fosmet, pirimifos-metil, propamokarb, protiokonazol i s-metolaklor (SL L 201, 25.6.2020., str. 7.).


title: Provedbena uredba Komisije (EU) 2020/1281 оd 14. rujna 2020. o neodobravanju aktivne tvari etametsulfuron-metil u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (Tekst značajan za EGP)

text:
                  15.9.2020

                  HR

                  Službeni list Europske unije

                  L 301/7

         PROVEDBENA UREDBA KOMISIJE (EU) 2020/1281
         оd 14. rujna 2020.
         o neodobravanju aktivne tvari etametsulfuron-metil u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 13. stavak 2.,
         budući da:

                     (1)

                     U skladu s člankom 80. stavkom 1. točkom (a) Uredbe (EZ) br. 1107/2009, Direktiva Vijeća 91/414/EEZ (2) primjenjuje se, u odnosu na postupak i uvjete za odobravanje, na aktivne tvari za koje je prije 14. lipnja 2011. donesena odluka u skladu s člankom 6. stavkom 3. te direktive. Za etametsulfuron-metil u skladu s člankom 6. stavkom 3. te direktive donesena je 23. veljače 2011. Odluka Komisije 2011/124/EU (3).

                     (2)

                     Društvo DuPont de Nemours GmbH podnijelo je 29. lipnja 2010. Ujedinjenoj Kraljevini zahtjev za uvrštenje aktivne tvari etametsulfuron-metil u Prilog I. Direktivi 91/414/EEZ u skladu s člankom 6. stavkom 2. Direktive 91/414/EEZ. Odlukom Komisije 2011/124/EU potvrđeno je da je dokumentacija „cjelovita” te se može smatrati da u načelu ispunjava zahtjeve u pogledu podataka i informacija iz priloga II. i III. Direktivi 91/414/EEZ.

                     (3)

                     Nakon toga je društvo FMC Agricultural Solutions A/S steklo sva prava u pogledu etametsulfuron-metila od društva DuPont de Nemours GmbH.

                     (4)

                     Za etametsulfuron-metil provedena je ocjena učinaka na zdravlje ljudi i životinja te na okoliš za uporabe koje je predložio podnositelj zahtjeva u skladu s postupkom predviđenim u članku 6. stavcima 2. i 4. Direktive 91/414/EEZ. Ujedinjena Kraljevina dostavila je 17. rujna 2012. Komisiji i Europskoj agenciji za sigurnost hrane („Agencija”) nacrt izvješća o ocjeni.

                     (5)

                     Nacrt izvješća o ocjeni pregledale su države članice i Agencija. Agencija je 11. prosinca 2013. Komisiji dostavila svoj zaključak (4) o procjeni rizika od uporabe aktivne tvari etametsulfuron-metil kao pesticida. U travnju 2014. Europska komisija ovlastila je Agenciju da organizira i provede stručni pregled novih podataka o jednom metabolitu etametsulfuron-metila. Agencija je 14. srpnja 2014. Komisiji dostavila svoj ažurirani zaključak (5).

                     (6)

                     Dopisom od 7. svibnja 2020. društvo FMC Agricultural Solutions A/S povuklo je zahtjev za odobrenje etametsulfuron-metila.

                     (7)

                     S obzirom na povlačenje zahtjeva, etametsulfuron-metil ne bi trebalo odobriti.

                     (8)

                     Ovom se Uredbom ne sprečava ponovno podnošenje zahtjeva za aktivnu tvar etametsulfuron-metil u skladu s člankom 7. Uredbe (EZ) br. 1107/2009.

                     (9)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Aktivna tvar etametsulfuron-metil ne odobrava se.
            Neodobrenje aktivne tvari

            Članak 2.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 14. rujna 2020.

                  Za Komisiju

                  Predsjednica

               Ursula VON DER LEYEN

            (1)  SL L 309, 24.11.2009., str. 1.

            (2)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).

            (3)  Odluka Komisije 2011/124/EU od 23. veljače 2011. o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja etametsulfurona u Prilog I. Direktivi Vijeća 91/414/EEZ (SL L 49, 24.2.2011., str. 42.).

            (4)  EFSA (Europska agencija za sigurnost hrane), 2014. Conclusion on the peer review of the pesticide risk assessment of the active substance ethametsulfuron (evaluated variant ethametsulfuron-methyl) (Zaključak o stručnom pregledu procjene rizika od uporabe aktivne tvari etametsulfuron (ocijenjena varijanta etametsulfuron-metil) kao pesticida). EFSA Journal 2014.;12(1):3508, 94 str. doi:10.2903/j.efsa.2014.3508.

            (5)  EFSA (Europska agencija za sigurnost hrane), 2014. Conclusion on the peer review of the pesticide risk assessment of the active substance ethametsulfuron (evaluated variant ethametsulfuron-methyl) (Zaključak o stručnom pregledu procjene rizika od uporabe aktivne tvari etametsulfuron (ocijenjena varijanta etametsulfuron-metil) kao pesticida). EFSA Journal 2014.;12(7):3787, 96 str. doi:10.2903/j.efsa.2014.3787.


title: Provedbena uredba Komisije (EU) 2020/1286 оd 9. rujna 2020. o odobrenju izmjene specifikacije za registriranu oznaku zemljopisnog podrijetla jakog alkoholnog pića (Scotch Whisky)

text:
                  16.9.2020

                  HR

                  Službeni list Europske unije

                  L 302/4

         PROVEDBENA UREDBA KOMISIJE (EU) 2020/1286
         оd 9. rujna 2020.
         o odobrenju izmjene specifikacije za registriranu oznaku zemljopisnog podrijetla jakog alkoholnog pića (Scotch Whisky)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2019/787 Europskog parlamenta i Vijeća od 17. travnja 2019. o definiranju, opisivanju, prezentiranju i označivanju jakih alkoholnih pića, upotrebi naziva jakih alkoholnih pića u prezentiranju i označivanju drugih prehrambenih proizvoda, zaštiti oznaka zemljopisnog podrijetla za jaka alkoholna pića, upotrebi etilnog alkohola i destilata poljoprivrednog podrijetla u alkoholnim pićima te stavljanju izvan snage Uredbe (EZ) br. 110/2008 (1), a posebno njezin članak 30. stavak 2.,
         budući da:

                     (1)

                     U skladu s člankom 21. u vezi s člankom 17. stavkom 5. Uredbe (EZ) br. 110/2008 Europskog parlamenta i Vijeća (2) Komisija je ispitala zahtjev Ujedinjene Kraljevine od 8. svibnja 2018. za odobrenje izmjene tehničke dokumentacije oznake zemljopisnog podrijetla „Scotch Whisky” zaštićene na temelju Uredbe (EZ) br. 110/2008.

                     (2)

                     Uredba (EU) 2019/787, kojom je zamijenjena Uredba (EZ) br. 110/2008, stupila je na snagu 25. svibnja 2019. U skladu s člankom 49. stavkom 1. te uredbe poglavlje III. Uredbe (EZ) br. 110/2008, koje se odnosi na oznake zemljopisnog podrijetla, stavlja se izvan snage s učinkom od 8. lipnja 2019. U skladu s člankom 22. stavkom 2. Uredbe (EU) 2019/787 tehnička dokumentacija podnesena kao dio nekog zahtjeva prije 8. lipnja 2019. u skladu s Uredbom (EZ) br. 110/2008 smatra se specifikacijom proizvoda.

                     (3)

                     Zaključivši da je zahtjev u skladu s Uredbom (EZ) br. 110/2008, Komisija je na temelju članka 17. stavka 6. te uredbe i u skladu s člankom 50. stavkom 4. prvim podstavkom Uredbe (EU) 2019/787 objavila zahtjev za izmjenu u Službenom listu Europske unije (3).

                     (4)

                     Budući da Komisiji nije dostavljen nijedan prigovor u skladu s člankom 27. stavkom 1. Uredbe (EU) 2019/787, izmjenu specifikacije potrebno je odobriti na temelju članka 30. stavka 2. navedene uredbe koji se primjenjuje mutatis mutandis za izmjene specifikacije proizvoda,

               DONIJELA JE OVU UREDBU:

            Članak 1.
            Odobrava se izmjena specifikacije objavljena u Službenom listu Europske unije za naziv „Scotch Whisky”.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 9. rujna 2020.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 130, 17.5.2019., str. 1.

            (2)  Uredba (EZ) br. 110/2008 Europskog parlamenta i Vijeća od 15. siječnja 2008. o definiciji, opisivanju, prezentiranju, označavanju i zaštiti zemljopisnih oznaka jakih alkoholnih pića i stavljanju izvan snage Uredbe Vijeća (EEZ) br. 1576/89 (SL L 39, 13.2.2008., str. 16.).

            (3)  SL C 174, 25.5.2020., str. 8.


title: Provedbena uredba Komisije (EU) 2020/1287 оd 9. rujna 2020. o odobrenju izmjene specifikacije za registriranu oznaku zemljopisnog podrijetla jakog alkoholnog pića (Hierbas de Mallorca)

text:
                  16.9.2020

                  HR

                  Službeni list Europske unije

                  L 302/6

         PROVEDBENA UREDBA KOMISIJE (EU) 2020/1287
         оd 9. rujna 2020.
         o odobrenju izmjene specifikacije za registriranu oznaku zemljopisnog podrijetla jakog alkoholnog pića (Hierbas de Mallorca)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2019/787 Europskog parlamenta i Vijeća od 17. travnja 2019. o definiranju, opisivanju, prezentiranju i označivanju jakih alkoholnih pića, upotrebi naziva jakih alkoholnih pića u prezentiranju i označivanju drugih prehrambenih proizvoda, zaštiti oznaka zemljopisnog podrijetla za jaka alkoholna pića, upotrebi etilnog alkohola i destilata poljoprivrednog podrijetla u alkoholnim pićima te stavljanju izvan snage Uredbe (EZ) br. 110/2008 (1), a posebno njezin članak 30. stavak 2.,
         budući da:

                     (1)

                     U skladu s člankom 21. u vezi s člankom 17. stavkom 5. Uredbe (EZ) br. 110/2008 Europskog parlamenta i Vijeća (2) Komisija je ispitala zahtjev Španjolske od 17. prosinca 2018. za odobrenje izmjene tehničke dokumentacije oznake zemljopisnog podrijetla „Hierbas de Mallorca” zaštićene na temelju Uredbe (EZ) br. 110/2008. Ta izmjena uključuje promjenu naziva „Hierbas de Mallorca” u „Hierbas de Mallorca”/„Herbes de Mallorca”.

                     (2)

                     Uredba (EU) 2019/787, kojom je zamijenjena Uredba (EZ) br. 110/2008, stupila je snagu 25. svibnja 2019. U skladu s člankom 49. stavkom 1. te uredbe poglavlje III. Uredbe (EZ) br. 110/2008, koje se odnosi na oznake zemljopisnog podrijetla, stavlja se izvan snage s učinkom od 8. lipnja 2019. U skladu s člankom 22. stavkom 2. Uredbe (EU) 2019/787 tehnička dokumentacija podnesena kao dio nekog zahtjeva prije 8. lipnja 2019. u skladu s Uredbom (EZ) br. 110/2008 smatra se specifikacijom proizvoda.

                     (3)

                     Zaključivši da je zahtjev u skladu s Uredbom (EZ) br. 110/2008, Komisija je na temelju članka 17. stavka 6. te uredbe i u skladu s člankom 50. stavkom 4. prvim podstavkom Uredbe (EU) 2019/787 objavila zahtjev za izmjenu u Službenom listu Europske unije (3).

                     (4)

                     Budući da Komisiji nije dostavljen nijedan prigovor u skladu s člankom 27. stavkom 1. Uredbe (EU) 2019/787, izmjenu specifikacije potrebno je odobriti na temelju članka 30. stavka 2. navedene uredbe koji se primjenjuje mutatis mutandis za izmjene specifikacije proizvoda,

               DONIJELA JE OVU UREDBU:

            Članak 1.
            Odobrava se izmjena specifikacije objavljena u Službenom listu Europske unije za naziv „Hierbas de Mallorca”.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 9. rujna 2020.

                  Za Komisiju

                  u ime predsjednice,

               Janusz WOJCIECHOWSKI

                  Član Komisije

            (1)  SL L 130, 17.5.2019., str. 1.

            (2)  Uredba (EZ) br. 110/2008 Europskog parlamenta i Vijeća od 15. siječnja 2008. o definiciji, opisivanju, prezentiranju, označavanju i zaštiti zemljopisnih oznaka jakih alkoholnih pića i stavljanju izvan snage Uredbe Vijeća (EEZ) br. 1576/89 (SL L 39, 13.2.2008., str. 16.).

            (3)  SL C 172, 20.5.2020., str. 5.


title: Provedbena uredba Komisije (EU) 2020/1288 оd 9. rujna 2020. o razvrstavanju određene robe u kombiniranu nomenklaturu

text:
                  16.9.2020

                  HR

                  Službeni list Europske unije

                  L 302/8

         PROVEDBENA UREDBA KOMISIJE (EU) 2020/1288
         оd 9. rujna 2020.
         o razvrstavanju određene robe u kombiniranu nomenklaturu
         EUROPSKA KOMISIJA,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
         budući da:

                     (1)

                     Radi osiguravanja jedinstvene primjene kombinirane nomenklature priložene Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.

                     (2)

                     Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.

                     (3)

                     U skladu s navedenim općim pravilima robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).

                     (4)

                     Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.

                     (5)

                     Odbor za carinski zakonik nije dostavio mišljenje u roku koji je odredio njegov predsjednik,

               DONIJELA JE OVU UREDBU:

            Članak 1.
            Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.

            Članak 2.
            U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 9. rujna 2020.

                  Za Komisiju,

                  u ime predsjednice,

               Gerassimos THOMAS

                  Glavni direktor

                  Glavna uprava za oporezivanje i carinsku uniju

            (1)  SL L 269, 10.10.2013., str. 1.

            (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).

            PRILOG

                        Opis robe

                        Razvrstavanje (oznaka KN)

                        Obrazloženje

                        (1)

                        (2)

                        (3)

                        Proizvod koji se sastoji od bezbojne tekućine u malom cilindričnom spremniku zapremnine 2 ml s jednom finom četkom na odstranjivom čepu. Četka je namijenjena za primjenu tekućine.
                        Proizvod je regenerator za trepavice i namijenjen je njihovu vlaženju i njezi. Pomaže u njihovoj zaštiti od krtosti i loma te produljenju faze rasta, a time i njihova životnog vijeka.
                        Proizvod sadrži sljedeće glavne sastojke:

                                    —

                                    biotin;

                                    —

                                    dekloro dihidroksi difluoro etilkloprostenolamid;

                                    —

                                    biotinoil tripeptid-1;

                                    —

                                    ekstrakt nevena;

                                    —

                                    ekstrakt ginsenga.

                              Proizvod se podnosi u kartonskoj kutiji, pakiran za pojedinačnu prodaju.

                        3304 99 00

                        Razvrstavanje se utvrđuje u skladu s općim pravilima 1 i 6 za tumačenje kombinirane nomenklature i nazivima oznaka KN 3304 i 3304 99 00.
                        Razvrstavanje u tarifni broj 3305 isključeno je jer je proizvod pripravak koji se primjenjuje na dlakama na dijelovima ljudskog tijela koji nisu koža lubanje na kojoj je kosa (vidjeti i Objašnjenja Harmoniziranog sustava (HSEN) za tarifni broj 3305, napomena o isključenju).
                        Budući da proizvod pomaže u poboljšanju fleksibilnosti, vlažnosti i sjaja, smatra se proizvodom za uljepšavanje (vidjeti i Objašnjenja Harmoniziranog sustava za tarifni broj 3304, (A)(3)). Stoga je razvrstavanje u tarifni broj 3307 kao „ostali parfumerijski, kozmetički ili toaletni pripravci, nespomenuti niti uključeni na drugom mjestu” isključeno.
                        Proizvod se stoga razvrstava pod oznaku KN 3304 99 00 kao proizvod za uljepšavanje.


title: Provedbena uredba Komisije (EU) 2020/1289 оd 9. rujna 2020. o razvrstavanju određene robe u kombiniranu nomenklaturu

text:
                  16.9.2020

                  HR

                  Službeni list Europske unije

                  L 302/11

         PROVEDBENA UREDBA KOMISIJE (EU) 2020/1289
         оd 9. rujna 2020.
         o razvrstavanju određene robe u kombiniranu nomenklaturu
         EUROPSKA KOMISIJA,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
         budući da:

                     (1)

                     Radi osiguravanja jedinstvene primjene kombinirane nomenklature priložene Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.

                     (2)

                     Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.

                     (3)

                     U skladu s navedenim općim pravilima robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).

                     (4)

                     Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.

                     (5)

                     Mjere predviđene u ovoj Uredbi u skladu su s mišljenjem Odbora za Carinski zakonik,

               DONIJELA JE OVU UREDBU:

            Članak 1.
            Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.

            Članak 2.
            U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 9. rujna 2020.

                  Za Komisiju,

                  u ime predsjednice,

               Gerassimos THOMAS

                  Glavni director

                  Glavna uprava za oporezivanje i carinsku uniju

            (1)  SL L 269, 10.10.2013., str. 1.

            (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).

            PRILOG

                        Opis robe

                        Razvrstavanje (oznaka KN)

                        Obrazloženje

                        (1)

                        (2)

                        (3)

                        Netkane papirnate maramice za jednokratnu uporabu (svaka veličine približno 3 cm × 6 cm), pojedinačno omotane i pakirane za pojedinačnu prodaju u kutijama sa 100 maramica.
                        Maramice su impregnirane alkoholnom otopinom koja se sastoji od 70 % izopropil alkohola i 30 % vode.
                        Proizvod je namijenjen općoj dezinfekciji kože i drugih površina (kao što su površine neinvazivnih medicinskih instrumenata).

                        3808 94 90

                        Razvrstavanje se utvrđuje u skladu s općim pravilima 1 i 6 za tumačenje kombinirane nomenklature i nazivima oznaka KN 3808, 3808 94 i 3808 94 90.
                        Razvrstavanje u tarifni broj 3005 isključeno je jer se maramice ne upotrebljavaju za posebnu medicinsku, kiruršku, zubarsku ili veterinarsku svrhu (vidjeti i Objašnjenja Harmoniziranog sustava za tarifni broj 3005, prvi stavak).
                        Razvrstavanje proizvoda u tarifni broj 3402 isključeno je jer glavna svrha proizvoda nije čišćenje nego dezinfekcija. Proizvod se smatra dezinficijensom i pakiran je za pojedinačnu prodaju kao dezinficijens (vidjeti napomenu 2. uz odsjek VI.).
                        Proizvod se stoga razvrstava pod oznaku KN 3808 94 90 kao dezinficijens, pakiran za pojedinačnu prodaju.


title: Provedbena uredba Komisije (EU) 2020/1290 оd 9. rujna 2020. o razvrstavanju određene robe u kombiniranu nomenklaturu

text:
                  16.9.2020

                  HR

                  Službeni list Europske unije

                  L 302/14

         PROVEDBENA UREDBA KOMISIJE (EU) 2020/1290
         оd 9. rujna 2020.
         o razvrstavanju određene robe u kombiniranu nomenklaturu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
         budući da:

                     (1)

                     Radi osiguravanja jedinstvene primjene kombinirane nomenklature priložene Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.

                     (2)

                     Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.

                     (3)

                     U skladu s navedenim općim pravilima robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).

                     (4)

                     Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.

                     (5)

                     Mjere predviđene u ovoj Uredbi u skladu su s mišljenjem Odbora za carinski zakonik,

               DONIJELA JE OVU UREDBU:

            Članak 1.
            Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.

            Članak 2.
            U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
            Ova je Uredba u cijelosti obvezujuća i izravno se primjenjuje u svim državama članicama.

            Sastavljeno u Bruxellesu 9. rujna 2020.

                  Za Komisiju,

                  u ime predsjednice,

               Gerassimos THOMAS

                  Glavni director

                  Glavna uprava za oporezivanje i carinsku uniju

            (1)  SL L 269, 10.10.2013., str. 1.

            (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).

            PRILOG

                        Opis proizvoda

                        Razvrstavanje (oznaka KN)

                        Obrazloženje

                        (1)

                        (2)

                        (3)

                        Drvene letvice izrađene od nekoliko slojeva furnira bukve ili breze, duljine od 480 mm do 1 960 mm, širine od 25 mm do 105 mm i debljine približno 10 mm.
                        Oguljene su, laminirane, sastavljene ljepilom i premazane. Letvice su zaobljene na bočnim stranama i mogu biti ravne ili zakrivljene. Velike su nosivosti i otpornosti na savijanje.
                        Konstruirane su za sastavljanje bez ikakve daljnje obrade u okvire kreveta, naslonjača ili kauča.
                        Vidjeti sliku  (*1).

                        4421 99 99

                        Razvrstavanje se utvrđuje u skladu s općim pravilima 1 i 6 za tumačenje kombinirane nomenklature i nazivima oznaka KN 4421, 4421 99 i 4421 99 99.
                        Razvrstavanje u tarifne brojeve 9401 ili 9403 kao dijelovi pokućstva isključeno je jer nije moguće utvrditi jesu li letvice isključivo/posebno namijenjene sastavljanju u okvire proizvoda iz tarifnog broja 9401 ili u okvire proizvoda iz tarifnog broja 9403. Poglavlje 94 obuhvaća samo dijelove proizvoda iz tarifnih brojeva 9401 i 9403 ako ih je po njihovu obliku ili drugim posebnim značajkama moguće prepoznati kao dijelove namijenjene isključivo ili uglavnom za proizvode iz tih tarifnih brojeva (vidjeti i Objašnjenja Harmoniziranog sustava uz poglavlje 94, Dijelovi).
                        Usto, letvice nisu dijelovi kreveta, naslonjača ili kauča, nego su konstruirane za sastavljanje u okvire, što ih čini dijelovima nosača madraca iz tarifnog broja 9404. U skladu s napomenom 3 (B) uz poglavlje 94, nosači madraca podneseni zasebno, među ostalim se ne razvrstavaju u tarifni broj 9401 ili 9403 kao dijelovi proizvoda. Budući da tarifni broj 9404 ne obuhvaća „dijelove”, nego samo cjelovite proizvode, razvrstavanje u taj tarifni broj također je isključeno.
                        U skladu s njihovim objektivnim karakteristikama (uparene dimenzije, zaobljeni rubovi, obrada površine, velika nosivost i otpornost na savijanje) letvice su prepoznatljive kao dijelovi okvira. Obrađene su tako da im je dana bitna značajka proizvoda iz drugog tarifnog broja (proizvodi od laminiranog drva) (vidjeti i Objašnjenja Harmoniziranog sustava za tarifni broj 4412, drugi stavak). Stoga je isključeno razvrstavanje proizvoda u tarifni broj 4412 kao laminirano drvo.
                        Letvice se stoga razvrstava prema materijalu od kojeg su izrađene u oznaku KN 4421 99 99 kao ostali drvni proizvodi.

               (*1)  Slika je samo informativna.


title: Provedbena uredba Komisije (EU) 2020/1291 оd 9. rujna 2020. o razvrstavanju određene robe u kombiniranu nomenklaturu

text:
                  16.9.2020

                  HR

                  Službeni list Europske unije

                  L 302/17

         PROVEDBENA UREDBA KOMISIJE (EU) 2020/1291
         оd 9. rujna 2020.
         o razvrstavanju određene robe u kombiniranu nomenklaturu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
         budući da:

                     (1)

                     Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.

                     (2)

                     Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.

                     (3)

                     U skladu s navedenim općim pravilima robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).

                     (4)

                     Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.

                     (5)

                     Mjere predviđene u ovoj Uredbi u skladu su s mišljenjem Odbora za carinski zakonik,

               DONIJELA JE OVU UREDBU:

            Članak 1.
            Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.

            Članak 2.
            U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 9. rujna 2020.

                  Za Komisiju,

                  u ime predsjednice,

               Gerassimos THOMAS

                  Glavni director

                  Glavna uprava za oporezivanje i carinsku uniju

            (1)  SL L 269, 10.10.2013., str. 1.

            (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1).

            PRILOG

                        Opis robe

                        Razvrstavanje (oznaka KN)

                        Obrazloženje

                        (1)

                        (2)

                        (3)

                        Proizvod (tzv. „kućište za priključak”) u obliku pravokutne šuplje kutije od plastične mase, dimenzija približno 60 × 190 × 170 mm.
                        Proizvod je namijenjen za uporabu kao kućište za module za električno upravljanje u različitim vrstama vozila ili strojeva kako bi se elektronički kontakti fizički zaštitili od prljavštine i vlage.
                        Vidjeti sliku  (*1).

                        3926 90 97

                        Razvrstavanje se utvrđuje u skladu s općim pravilima 1 i 6 za tumačenje kombinirane nomenklature i nazivima oznaka KN 3926, 3926 90 i 3926 90 97.
                        Razvrstavanje u tarifni broj 8536 kao „električni aparati za uklapanje, isklapanje ili zaštitu električnih strujnih krugova ili za spajanje na ili u električnim strujnim krugovima” isključeno je jer je predmetni proizvod samo kutija i ne sadržava konektore, kontakte ni slične dijelove (vidjeti i objašnjenja Harmoniziranog sustava za tarifni broj 8536, dio III. stavak (C)).
                        Proizvod se ne smatra dijelom stroja u smislu napomene 2 (b) uz Odsjek XVI jer njegova prisutnost nije potrebna za rad priključka, kontakta ili sličnog dijela, već samo poboljšava njegovu funkcionalnost. Razvrstavanje u tarifni broj 8538 kao dio prikladan za uporabu isključivo ili uglavnom s aparatima iz tarifnog broja 8536 stoga je isključeno.
                        Proizvod se ne smatra izolacijskim dijelom za električne uređaje iz tarifnog broja 8547 jer nije posebno namijenjen za izolaciju, nego za zaštitu električnih priključaka (vidjeti i objašnjenja Harmoniziranog sustava za tarifni broj 8547, dio (A)).
                        Proizvod se stoga razvrstava prema materijalu od kojeg je izrađen (plastična masa) pod oznaku KN 3926 90 97 kao ostali proizvodi od plastičnih masa.

               (*1)  Slika je samo informativna.


title: Provedbena uredba Komisije (EU) 2020/1292 оd 15. rujna 2020. o mjerama za sprečavanje ulaska u Uniju štetnog organizma Agrilus planipennis Fairmaire iz Ukrajine i o izmjeni Priloga XI. Provedbenoj uredbi (EU) 2019/2072

text:
                  16.9.2020

                  HR

                  Službeni list Europske unije

                  L 302/20

         PROVEDBENA UREDBA KOMISIJE (EU) 2020/1292
         оd 15. rujna 2020.
         o mjerama za sprečavanje ulaska u Uniju štetnog organizma Agrilus planipennis Fairmaire iz Ukrajine i o izmjeni Priloga XI. Provedbenoj uredbi (EU) 2019/2072
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/2031 Europskog parlamenta i Vijeća od 26. listopada 2016. o zaštitnim mjerama protiv organizama štetnih za bilje i o izmjeni uredaba (EU) br. 228/2013, (EU) br. 652/2014 i (EU) br. 1143/2014 Europskog parlamenta i Vijeća te stavljanju izvan snage direktiva Vijeća 69/464/EEZ, 74/647/EEZ, 93/85/EEZ, 98/57/EZ, 2000/29/EZ, 2006/91/EZ i 2007/33/EZ (1), a posebno njezin članak 41. stavak 2. i članak 72. stavak 1.,
         budući da:

                     (1)

                        Agrilus planipennis Fairmaire („određeni štetni organizam”) uvršten je na popis karantenskih štetnih organizama Unije u Prilogu II. Provedbenoj uredbi Komisije (EU) 2019/2072 (2). Uvršten je i na popis prioritetnih štetnih organizama u Delegiranoj uredbi Komisije (EU) 2019/1702 (3).

                     (2)

                     Zahtjevi u pogledu određenog štetnog organizma za uvoz određenih vrsta bilja, drva i izolirane kore iz trećih zemalja u kojima je štetni organizam prisutan utvrđeni su u Prilogu VII. Provedbenoj uredbi (EU) 2019/2072. U skladu s dijelom A Priloga XI. toj uredbi za unos takvog bilja ili biljnih proizvoda iz odgovarajućih trećih zemalja podrijetla u Uniju potrebni su fitosanitarni certifikati.

                     (3)

                     Ukrajina je u studenome 2019. potvrdila prve službene nalaze određenog štetnog organizma na svojem državnom području.

                     (4)

                     Ta zemlja nije navedena među trećim zemljama iz kojih je dopušten uvoz na područje Unije u skladu s Prilogom VII. Provedbenoj uredbi (EU) 2019/2072. Stoga bi trebalo donijeti posebne mjere za sprječavanje mogućeg unosa u Uniju određenog štetnog organizma prisutnog na nekim vrstama bilja, drva i izolirane kore iz Ukrajine.

                     (5)

                     Uzimajući u obzir fitosanitarni rizik od određenog štetnog organizma, odgovarajuće bilje, drvo i kora koji su poznati domaćini tog štetnog organizma i podrijetlom su iz Ukrajine trebali bi pri unosu u Uniju biti popraćeni fitosanitarnim certifikatom koji sadržava dodatnu izjavu da potječu s područja slobodnog od određenog štetnog organizma. Takvu dodatnu izjavu trebalo bi sastaviti u skladu s odgovarajućim Međunarodnim normama za fitosanitarne mjere i unaprijed je dostaviti Komisiji. Određene vrste drva trebalo bi uvoziti samo ako su radi više razine fitosanitarne zaštite kora i dio bjelike na odgovarajući način tretirani ili uklonjeni.

                     (6)

                     Budući da je status određenog štetnog organizma u Ukrajini još potrebno potvrditi, trebalo bi prikupiti dodatne tehničke i znanstvene dokaze za procjenu fitosanitarnog rizika koji taj štetni organizam predstavlja za Uniju. Te dokaze potrebno je prikupiti i u pogledu njegove prisutnosti u ostalim trećim zemljama radi ažuriranja odgovarajućih mjera iz Priloga VII. Provedbenoj uredbi (EU) 2019/2072. Mjere utvrđene u ovoj Uredbi trebalo bi stoga što prije preispitati.

                     (7)

                     Trebalo bi izmijeniti i Prilog XI. Provedbenoj uredbi (EU) 2019/2072 radi unošenja zahtjeva da odgovarajuće bilje i biljni proizvodi pri unosu iz Ukrajine u Uniju moraju biti popraćeni fitosanitarnim certifikatom.

                     (8)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Predmet
            Ovom se Uredbom utvrđuju mjere za sprečavanje ulaska u Uniju štetnog organizma Agrilus planipennis Fairmaire iz Ukrajine.

            Članak 2.
            Unos u Uniju bilja, drva i izolirane kore podrijetlom iz Ukrajine
            Bilje, drvo i izolirana kora podrijetlom iz Ukrajine unose se u Uniju samo ako su u skladu s odgovarajućim mjerama navedenima u Prilogu.

            Članak 3.
            Izmjena Priloga XI. Provedbenoj uredbi (EU) 2019/2072
            Dio A Priloga XI. Provedbenoj uredbi (EU) 2019/2072 mijenja se kako slijedi:

                        (a)

                        u točki 3. u unosu „Fraxinus L., Juglans L., Pterocarya Kunth i Ulmus davidiana Planch.” tekst u trećem stupcu zamjenjuje se tekstom „Kanada, Kina, Demokratska Narodna Republika Koreja, Japan, Mongolija, Republika Koreja, Rusija, Tajvan, Ukrajina i Sjedinjene Američke Države”;

                        (b)

                        u točki 11. u unosu „Fraxinus L., Juglans L., Pterocarya Kunth i Ulmus davidiana Planch.” tekst u trećem stupcu zamjenjuje se tekstom „Kanada, Kina, Demokratska Narodna Republika Koreja, Japan, Mongolija, Republika Koreja, Rusija, Tajvan, Ukrajina i Sjedinjene Američke Države”;

                        (c)

                        u točki 12. u unosu „Fraxinus L., Juglans L., Pterocarya Kunth i Ulmus davidiana Planch., uključujući drvo koje nije zadržalo svoju prirodnu oblu površinu” tekst u trećem stupcu zamjenjuje se tekstom „Kanada, Kina, Demokratska Narodna Republika Koreja, Japan, Mongolija, Republika Koreja, Rusija, Tajvan, Ukrajina i Sjedinjene Američke Države”.

            Članak 4.
            Preispitivanje privremenih mjera
            Cilj je mjera utvrđenih u ovoj Uredbi ublažavanje fitosanitarnih rizika koji nisu u potpunosti procijenjeni i privremenog su karaktera.
            Te se mjere moraju preispitati što prije, a najkasnije godinu dana nakon dana donošenja ove Uredbe.

            Članak 5.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 15. rujna 2020.

                  Za Komisiju

                  Predsjednica

               Ursula VON DER LEYEN

            (1)  SL L 317, 23.11.2016., str. 4.

            (2)  Provedbena uredba Komisije (EU) 2019/2072 od 28. studenoga 2019. o utvrđivanju jedinstvenih uvjeta za provedbu Uredbe (EU) 2016/2031 Europskog parlamenta i Vijeća u pogledu zaštitnih mjera protiv organizama štetnih za bilje te o stavljanju izvan snage Uredbe Komisije (EZ) br. 690/2008 i izmjeni Provedbene uredbe Komisije (EU) 2018/2019 (SL L 319, 10.12.2019., str. 1.).

            (3)  Delegirana uredba Komisije (EU) 2019/1702 оd 1. kolovoza 2019. o dopuni Uredbe (EU) 2016/2031 Europskog parlamenta i Vijeća izradom popisa prioritetnih štetnih organizama (SL L 260, 11.10.2019., str. 8.).

            PRILOG

               Popis bilja, biljnih proizvoda i drugih predmeta podrijetlom iz Ukrajine i odgovarajuće mjere za njihov unos na područje Unije, iz članka 2.

                        Bilje, biljni proizvodi i drugi predmeti

                        Oznaka KN

                        Mjere

                                    1.

                                    Bilje rodova i vrsta Fraxinus L., Juglans ailantifolia Carr., Juglans mandshurica Maxim., Ulmus davidiana Planch. i Pterocarya
                                       rhoifolia Siebold & Zucc., osim plodova i sjemena

                        ex 0602 10 90
                        ex 0602 20 20
                        ex 0602 20 80
                        ex 0602 90 41
                        ex 0602 90 45
                        ex 0602 90 46
                        ex 0602 90 48
                        ex 0602 90 50
                        ex 0602 90 70
                        ex 0602 90 99
                        ex 0604 20 90
                        ex 1404 90 00

                        Bilje mora ispunjavati sljedeće uvjete:

                                    (a)

                                    popraćeno je fitosanitarnim certifikatom u kojem je u rubrici „Dopunska izjava” navedeno da bilje potječe s područja za koje je potvrđeno da je slobodno od štetnog organizma Agrilus planipennis Fairmaire, kako je utvrdila nacionalna organizacija za zaštitu bilja u Ukrajini u skladu s relevantnim Međunarodnim normama za fitosanitarne mjere, i koje se nalazi najmanje 100 km od najbližeg područja na kojem je prisutnost određenog štetnog organizma službeno potvrđena;

                                    (b)

                                    nacionalna organizacija za zaštitu bilja Ukrajine unaprijed je pismenim putem obavijestila Komisiju o statusu slobode tog područja.

                                    2.1.

                                    Drvo rodova i vrsta Fraxinus L., Juglans ailantifolia Carr., Juglans mandshurica Maxim., Ulmus davidiana Planch. i Pterocarya rhoifolia Siebold & Zucc., osim u sljedećim oblicima:

                                                —

                                                iverja, čestica, piljevine, strugotina, drvnog otpada i ostataka drva, u cijelosti ili dijelom proizvedenih od tog drveća,

                                                —

                                                drvenog materijala za pakiranje, u obliku sanduka za pakiranje, kutija, sanduka, bubnjeva za kabele i slične ambalaže, paleta, sandučastih paleta i drugih utovarnih ploča, okvira za palete, obloga, bez obzira na to upotrebljava li se zaista pri prijevozu svih vrsta predmeta, osim pošiljaka drva poduprtih oblogama koje su izrađene od drva iste vrste i kvalitete kao i drvo koje se isporučuje i koje ispunjavaju iste fitosanitarne zahtjeve Unije kao i drvo koje se isporučuje,

                                                —

                                                ali uključujući drvo koje nije zadržalo svoju prirodnu oblu površinu te namještaj i ostale predmete izrađene od neobrađenog drva.

                        ex 4401 12 00
                        ex 4403 12 00
                        ex 4403 99 00
                        ex 4404 20 00
                        ex 4406 12 00
                        ex 4406 92 00
                        4407 95 10
                        4407 95 91
                        4407 95 99
                        ex 4407 99 27
                        ex 4407 99 40
                        ex 4407 99 90
                        ex 4408 90 15
                        ex 4408 90 35
                        ex 4408 90 85
                        ex 4408 90 95
                        ex 4416 00 00
                        ex 9406 10 00

                        Drvo mora ispunjavati jedan od sljedećih uvjeta:

                                    (a)

                                    popraćeno je fitosanitarnim certifikatom u kojem je u rubrici „Dopunska izjava” navedeno da drvo potječe s posebno navedenog područja za koje je potvrđeno da je slobodno od štetnog organizma Agrilus planipennis Fairmaire, kako je utvrdila nacionalna organizacija za zaštitu bilja Ukrajine u skladu s relevantnim Međunarodnim normama za fitosanitarne mjere, i koje se nalazi najmanje 100 km od najbližeg područja na kojem je prisutnost određenog štetnog organizma službeno potvrđena, a nacionalna organizacija za zaštitu bilja Ukrajine unaprijed je pismenim putem obavijestila Komisiju o statusu slobode tog područja;

                                    (b)

                                    popraćeno je fitosanitarnim certifikatom u kojem je u rubrici „Dopunska izjava” navedeno da su kora i najmanje 2,5 cm bjelike odstranjeni u prostoru koji je odobrila i koji nadzire nacionalna organizacija za zaštitu bilja Ukrajine;

                                    (c)

                                    popraćeno je fitosanitarnim certifikatom u kojem je u rubrici „Dopunska izjava” navedeno da je drvo podvrgnuto ionizirajućem zračenju radi postizanja apsorbirane doze od najmanje 1 kGy kroz cijelo drvo.

                                    2.2.

                                    Drvo u obliku iverja, čestica, piljevine, strugotina, drvnog otpada i ostataka drva, u cijelosti ili dijelom proizvedenih od rodova i vrsta Fraxinus L., Juglans ailantifolia Carr., Juglans
                                       mandshurica Maxim., Ulmus
                                       davidiana Planch. i Pterocarya rhoifolia Siebold & Zucc.

                        ex 4401 22 00
                        ex 4401 40 10
                        ex 4401 40 90

                        Drvo mora ispunjavati sljedeće uvjete:

                                    (a)

                                    popraćeno je fitosanitarnim certifikatom u kojem je u rubrici „Dopunska izjava” navedeno da drvo potječe s posebno navedenog područja za koje je potvrđeno da je slobodno od štetnog organizma Agrilus planipennis Fairmaire, kako je utvrdila nacionalna organizacija za zaštitu bilja u Ukrajini u skladu s relevantnim Međunarodnim normama za fitosanitarne mjere, i koje se nalazi najmanje 100 km od najbližeg područja na kojem je prisutnost određenog štetnog organizma službeno potvrđena;

                                    (b)

                                    nacionalna organizacija za zaštitu bilja Ukrajine unaprijed je pismenim putem obavijestila Komisiju o statusu slobode tog područja.

                                    3.

                                    Izolirana kora i predmeti proizvedeni od kore rodova i vrsta Fraxinus L., Juglans ailantifolia Carr., Juglans mandshurica Maxim., Ulmus davidiana Planch. i Pterocarya rhoifolia Siebold & Zucc.

                        ex 1404 90 00
                        ex 4401 40 90

                        Kora mora ispunjavati sljedeće uvjete:

                                    (a)

                                    popraćena je fitosanitarnim certifikatom u kojem je u rubrici „Dopunska izjava” navedeno da se dostavlja službena izjava da kora potječe s posebno navedenog područja za koje je potvrđeno da je slobodno od štetnog organizma Agrilus planipennis Fairmaire, kako je utvrdila nacionalna organizacija za zaštitu bilja Ukrajine u skladu s relevantnim Međunarodnim normama za fitosanitarne mjere, i koje se nalazi najmanje 100 km od najbližeg područja na kojem je prisutnost određenog štetnog organizma službeno potvrđena;

                                    (b)

                                    nacionalna organizacija za zaštitu bilja Ukrajine unaprijed je pismenim putem obavijestila Komisiju o statusu slobode tog područja.


title: Provedbena uredba Komisije (EU) 2020/1293 оd 15. rujna 2020. o izmjeni Provedbene uredbe (EU) br. 540/2011 u pogledu uvjeta za odobrenje aktivne tvari azadirahtin (Tekst značajan za EGP)

text:
                  16.9.2020

                  HR

                  Službeni list Europske unije

                  L 302/24

         PROVEDBENA UREDBA KOMISIJE (EU) 2020/1293
         оd 15. rujna 2020.
         o izmjeni Provedbene uredbe (EU) br. 540/2011 u pogledu uvjeta za odobrenje aktivne tvari azadirahtin
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 13. stavak 2. točku (c),
         budući da:

                     (1)

                     Provedbenom direktivom Komisije 2011/44/EU (2) azadirahtin je uvršten u Prilog I. Direktivi Vijeća 91/414/EEZ (3) kao aktivna tvar.

                     (2)

                     U skladu s Uredbom (EZ) br. 1107/2009 aktivne tvari uvrštene u Prilog I. Direktivi 91/414/EEZ smatraju se odobrenima u skladu s tom uredbom te su uvrštene u dio A Priloga Provedbenoj uredbi Komisije (EU) br. 540/2011 (4).

                     (3)

                     Odobrenje aktivne tvari azadirahtin, kako je navedena u dijelu A Priloga Provedbenoj uredbi (EU) br. 540/2011, ograničeno je na uporabu kao insekticid.

                     (4)

                     U skladu s člankom 7. stavkom 1. Uredbe (EZ) br. 1107/2009 jedan od proizvođača aktivne tvari, Trifolio-M GmbH, podnio je 27. veljače 2012. zahtjev imenovanoj državi članici izvjestiteljici Njemačkoj kojim je zatražio izmjenu uvjeta za odobrenje azadirahtina kako bi se odobrila njegova uporaba kao akaricid. Imenovana država članica izvjestiteljica utvrdila je da je zahtjev prihvatljiv.

                     (5)

                     Imenovana država članica izvjestiteljica ocijenila je novu uporabu aktivne tvari azadirahtin u odnosu na moguće učinke na zdravlje ljudi i životinja i na okoliš u skladu s odredbama iz članka 4. Uredbe (EZ) br. 1107/2009 te je pripremila dopunu nacrtu izvješća o ocjeni i dodatno izvješće, koje je 10. siječnja 2013. dostavila Europskoj agenciji za sigurnost hrane („Agencija”) i Komisiji.

                     (6)

                     U skladu s člankom 12. stavkom 1. Uredbe (EZ) br. 1107/2009 Agencija je dopunu nacrtu izvješća o ocjeni i dodatno izvješće dostavila na očitovanje podnositelju zahtjeva i državama članicama te ju je učinila dostupnom javnosti. U skladu s člankom 12. stavkom 3. Uredbe (EZ) br. 1107/2009 od podnositelja zahtjeva zatražene su dodatne informacije. Njemačka je ocijenila dodatne informacije i 19. rujna 2017. Komisiji i Agenciji dostavila revidiranu dopunu nacrtu izvješća o ocjeni i dodatno izvješće.

                     (7)

                     Agencija je 14. rujna 2018. Komisiji dostavila zaključak (5) o tome može li se pretpostaviti da nova uporaba aktivne tvari azadirahtin ispunjava mjerila za odobravanje iz članka 4. Uredbe (EZ) br. 1107/2009. Komisija je 19. svibnja 2020. Stalnom odboru za bilje, životinje, hranu i hranu za životinje predstavila nacrt dopune izvješću o pregledu za azadirahtin i nacrt uredbe.

                     (8)

                     Podnositelj zahtjeva pozvan je da dostavi primjedbe na dopunu izvješća o pregledu.

                     (9)

                     Za jednu ili više reprezentativnih uporaba najmanje jednog sredstva za zaštitu bilja koje sadržava tu aktivnu tvar, ako se to sredstvo za zaštitu bilja upotrebljava kao akaricid, utvrđeno je da su mjerila za odobravanje predviđena člankom 4. Uredbe (EZ) br. 1107/2009 ispunjena. Stoga je primjereno ukloniti ograničenje uporabe azadirahtina samo kao insekticid.

                     (10)

                     Provedbenu uredbu (EU) br. 540/2011 trebalo bi stoga na odgovarajući način izmijeniti.

                     (11)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Izmjena Provedbene uredbe (EU) br. 540/2011
            Prilog Provedbenoj uredbi (EU) br. 540/2011 mijenja se u skladu s Prilogom ovoj Uredbi.

            Članak 2.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 15. rujna 2020.

                  Za Komisiju

                  Predsjednica

               Ursula VON DER LEYEN

            (1)  SL L 309, 24.11.2009., str. 1.

            (2)  Provedbena direktiva Komisije 2011/44/EU od 13. travnja 2011. o izmjeni Direktive Vijeća 91/414/EEZ radi uvrštavanja azadirahtina kao aktivne tvari te o izmjeni Odluke Komisije 2008/941/EZ (SL L 100, 14.4.2011., str. 43).

            (3)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).

            (4)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

            (5)  Europska agencija za sigurnost hrane; Peer review of the pesticide risk assessment of the active substance azadirachtin (Margosa extract) (Stručni pregled procjene rizika od uporabe aktivne tvari azadirahtina (ekstrakt margosa) kao pesticid), EFSA Journal 2018.;16(9):5234. Doi: 10.2903/j.efsa.2018.5234.

            PRILOG
            Stupac „Posebne odredbe” retka 343., azadirahtin, dijela A Priloga Provedbenoj uredbi (EU) br. 540/2011 zamjenjuje se sljedećim:
            „Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti se u obzir zaključci izvješća o pregledu za azadirahtin, a posebno njegovi dodaci I. i II., u njegovoj konačnoj verziji donesenoj 11. ožujka 2011. u Stalnom odboru za prehrambeni lanac i zdravlje životinja te zaključci dopune izvješću o pregledu za azadirahtin, a posebno njegovi dodaci I. i II., u konačnoj verziji koju je 17. srpnja 2020. donio Stalni odbor za bilje, životinje, hranu i hranu za životinje.
            U toj ukupnoj ocjeni države članice moraju obratiti posebnu pozornost na sljedeće:

                        (1)

                        izloženost potrošača putem hrane u pogledu budućih izmjena maksimalno dopuštenih koncentracija,

                        (2)

                        zaštitu člankonožaca koji ne pripadaju ciljanoj skupini i vodenih organizama.

                  Uvjeti uporabe prema potrebi uključuju mjere za smanjenje rizika.”